Rënia e çmimit të naftës dhe ndikimet
Efekte negative nëse çmimi i një fuçie naftë bie poshtë 40 dollarëve
Naftëtarët po përballen me rrezikun e humbjes së vendeve të punës, ndërsa çmimi naftës pëson rënie. Por ndikimi është më i madh në rajone si Alaska apo Dakota e Veriut, ku kostoja e prodhimit është më e lartë se në rajonet naftëmbajtëse të Teksasit jug-qëndror. Biznesi është shtuar madje edhe në këtë dyqan në Pleasanton, të Teksasit ku naftëtarët blejnë doreza, helmeta dhe paisje të tjera. Pronari, James Strange, thotë se ndërsa para rënies së çmimit të naftës, blerësit nuk i kushtonin shumë rëndësi çmimit të pajisjeve që blenin, tani tregohen më të kujdesshëm: Duke mbajtur koston të ulët, disa firma mund të kenë përfitime për aq kohë sa çmimi i një fuçie naftë është mbi 40 dollarë. Ekonomisti Adam Perdue me Institutin për Parashikimet Rajonale në Universitetin e Hjustonit, studion ndikimin nga ngadalësimi i ekonomisë: Ekonomia e Hjustonit, thotë ai, që pati 5 përqind rritje vitet e fundit, do të preket nga shpenzimet e ulta: Ngadalësimi po ashtu do të prekë kompanitë që prodhojnë tubacione për kërkimet dhe prodhimin e naftës si dhe kompanitë që transportojnë rërë dhe kimikate për shpimet hidraulike, dhe shumë kompani të tjera të vogla. Por çmimi i ulët i naftës është nxitës për prodhuesit e artikujve të konsumit që përdorin hidrokarburet për të prodhuar një gamë të gjerë mallrash. Ekonomisti Perdue thotë se ndërtimi i një impianti kimikatesh pranë Hjustonit do të mbajë të punësuar shumë njerëz: Zoti Perdue thotë se analistët parashikojnë rritjen e çmimit të naftës pas 6 muajve ndërsa mbingopja e tregut nga sasia e madhe e naftës së nxjerrë do të fillojë të ulet. Por ai thotë se, nëse këto parashikime janë të gabuara dhe çmimi i naftës vazhdon të bjerë, ndikimi në Hjuston dhe përgjithësisht në Teksas do të jetë edhe më i rëndë.